CELEX: 62007CA0554
Language: mt
Date: 2009-07-16 00:00:00
Title: Kawża C-554/07: Rikors imressaq fil- 11 ta’ Diċembru 2007 – Il-Kummissjoni tal-Komunitajiet Ewropej vs L-Irlanda

12.9.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 220/6
            
         Rikors imressaq fil-11 ta’ Diċembru 2007 – Il-Kummissjoni tal-Komunitajiet Ewropej vs L-Irlanda
   (Kawża C-554/07)
   2009/C 220/09
   Lingwa tal-kawża: L-Ingliż
   
      Partijiet
   
   
      Rikorrenti: Il-Kummissjoni tal-Komunitajiet Ewropej (rappreżentanti: R. Lyal u M. Afonso, aġenti)
   
      Konvenuta: L-Irlanda
   
      Talbiet
   
   
               —
            
            
               tiddikjara li billi naqset milli tittrasponi korrettament fil-leġiżlazzjoni Irlandiża l-Artikolu 13 tad-Direttiva 2006/112 (inkluż l-Anness 1 għad-Direttiva) u konsegwentement, billi eskludiet mill-portata tat-taxxa l-attivitajiet ekonomiċi kollha, ħlief għal ċerti eċċezzjonijiet, li jitwettqu mill-Istat, minn awtoritajiet lokali u minn korpi oħra rregolati mid-dritt pubbliku, l-Irlanda naqset milli twettaq l-obbligi tagħha taħt l-Artikoli 2, 9 u 13 tad-Direttiva tal-Kunsill 2006/112/KE, tat-28 ta’ Novembru 2006, dwar is-sistema komuni ta’ taxxa fuq il-valur miżjud (1);
            
         
               —
            
            
               tikkundanna lill-Irlanda tbati l-ispejjeż.
            
         
      Motivi u argumenti prinċipali
   
   
      Fl-Irlanda, l-Istat u l-awtoritajiet lokali huma meqjusa bħala persuni taxxabbli fil-każ biss li tinħareġ ordni speċifika għal dan il-għan mill-Ministru tal-Finanzi. Fl-opinjoni tal-Kummissjoni, din is-sitwazzjoni tmur kontra l-iskema stabbilita fl-Artikolu 13 tad-Direttiva tal-VAT fir-rigward ta’ ħafna aspetti. L-ewwel nett, ma ssir l-ebda dispożizzjoni għall-intaxxar tal-korpi pubbliċi meta ma jaġixxux fil-kapaċità tagħhom ta’ awtoritajiet pubbliċi. It-tieni nett, ma ssir l-ebda dispożizzjoni ġenerali għall-intaxxar ta’ l-awtoritajiet pubbliċi meta jaġixxu fil-kapaċità tagħhom ta’ awtoritajiet pubbliċi iżda jwettqu attività ekonomika li n-nuqqas ta’ intaxxar tagħha jirriżulta f’distorsjoni sinjifikanti tal-kompetizzjoni. L-intaxxar ta’ korpi pubbliċi huwa kompletament fid-diskrezzjoni tal-Ministru tal-Finanzi; l-ebda kriterju għad-deċiżjoni tiegħu ma jinsab fid-dispożizzjonijiet rilevanti. It-tielet nett, ma ssir l-ebda dispożizzjoni għall-intaxxar ta’ l-attivitajiet elenkati fl-Anness I għad-Direttiva tal-VAT.
   
   
      (1)  ĠU L 347, p. 1.